5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 296 της 22/29 Απρ. 1949 Περί επιβολής υπό των Οργανισμών Τοπικής Αυτοδιοικήσεως των υπό του άρθρ. 8 του Α.Ν. 843/48 προβλεπομένων φόρων. Λαβόν υπ’ όψιν το υπ’ αριθ. 7034/2/2/49 έγγραφον του  Υπουργού  των  Εσωτερικών,  δι’ ου ζητείΣελ. 63 Φόροι υπέρ τρίτων 27.Α.κ.3-5 ται όπως το Υπουργικόν Συμβούλιον λάβη απόφασιν περί επιβολής υπό των Οργανισμών της Τοπικής Αυτοδιοικήσεως συμφώνως τω άρθρ. 8 του Α.Ν. 843/1948 φόρου 3% επί της αξίας χονδρικής πωλήσεως των εις την περιφέρειαν αυτών παραγομένων κτηνοτροφικών προϊόντων και της ιχθυοπαραγωγής δια τους εν αυτώ εκτιθεμένους λόγους. Επειδή κρίνει ότι καθίσταται απαραίτητος η επιβολή των ως άνω φορολογιών δια την εκπλήρωσιν των σκοπών ους εξυπηρετούσιν οι Οργανισμοί της Τοπικής Αυτοδιοικήσεως αποφασίζει: Επιτρέπει την υπό των Οργανισμών τούτων επιβολήν φόρου ίσου προς τα 3% της αξίας χονδρικής πωλήσεως των εις την περιφέρειαν αυτών παραγομένων κτηνοτροφικών προϊόντων και ιχθυοπαραγωγής. Εκδόσαν προς τούτο την υπ’ αριθ. 296 παρούσαν απόφασίν του, ήτις δημοσιευθήτω εις την Εφημερίδα της Κυβερνήσεως. 